**Бекітемін:**

 **«Ән көңілдің ажары» ән байқауы
Мақсаты:** Оқушылардың әнге деген қызығушылығын арттыру, әншілік қабілетін, актерлік өнерін, хореографиялық талантын сынау. Өнерге біртабан жақындату.

**1 - жүргізуші:** Қайырлы күн, құрметті ән сүйер қауым!
**2 - жүргізуші:** Қадірменді «көкірегінің көзі ашық, көңілі ояу» ұстаздар және оқушылар! Баршаңызға бүгінгі «Ән көңілдің ажары» ән байқауына қош келдіңіздер демекпін.
**1 - жүргізуші:** Табиғаттың тебіренген, қуанған шағының перзенті - әнші десек, сол перзенттің иесі де, іздеушісі де халқы.
**2 - жүргізуші:** «Ән көңілдің ажары десек» кәусар сезім мен тояттамас көңіл, шалқыған шаттық пен мұңға тұнған махаббат, буырқанған шабыт пен сабырға көнбес сағынышты да осы әннен табасыз.

**1 - жүргізуші:** Әдетте әнші атанып жүргендердің екі тобы бар. Біріншісі нағыз әнші болып туылғандар. Олар санасы мен бүкіл жан дүниесі шамырқанып, асып - тасып, яғни шабыт арғымағы атойлап ән шырқағанда, көрерменді селт еткізіп, жетегіне алып жүре береді.
**2 - жүргізуші:** Ал екіншілері, өзінің даусы жоқ бола тұра, әнге, өнерге деген құштарлығымен өзін бас - көзге қарамай қамшылап жүргендер.

**1 - жүргізуші:** «Болар адам - бала шағынан». Әнші, жыршыларымызды өз көрермендерімен жақын таныстырып, табыстыратын бірден бір орта ол - сахна. №114 орта мектепте МАД тобы мен 3 сыныптар аралығында ұйымдастырылып отырған бүгінгі «Ән көңілдің ажары» ән байқауына оқушылардың сабақтан тыс бос уақытын тиімді пайдалану мақсатында өткізіліп отыр.

**2 - жүргізуші:** Шараның мақсаты - Әнсүйер аға буын мен талантты жас әншілер арасындағы сабақтастықты нығайту, жас әншілерді таныстыру, жалпы ән әлеміне саяхат жасау.
**1 - жүргізуші:** Сонымен бүгінгі кешімізді ашу үшін сөз кезегін мектебіміздің директоры \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ сөз береміз.
**2 - жүргізуші:** Құрметті жиналған қауым бүгінгі «Ән көңілдің ажары» ән байқауының қатысушыларымен таныстырып өтсем.

**МАД тобынан: Русланқызы Балғын, Жамбыл Елхан**

**2 «А» сыныбынан:
2 «Б» сыныбынан:**

**3 «Б» сыныбынан: Жақыпбекқызы Анель
1 - жүргізуші:** Қатысушыларымызды сахна сыртына шығарып салайық!
**2 - жүргізуші:** Бүгінгі сайысымызға төрелік ететін, әділ - қазылар алқасымен таныстырып өтсем:

**Мектеп директоры: Жусупова Мира апай
Тәрбие ісінің меңгерушісі: Өтегенова Ғалияш апай
Бастауыш бірлестік жетекшісі: Меңбаева Гүлшат апай
Музыка пәнінің мұғалімі: Жүрмаханова Надежда апай
1 - жүргізуші:** Сонымен бүгінгі «Ән көңілдің ажары» ән байқауының төрелік ететін әділ қазыларымен таныстырып болсақ, байқауды бастайық.
**2 - жүргізуші:**Талаптының айтқанын мен қостайын,
Бәріңізге жақсы бір ой тастайын.
"Ән көңілдің ажары" деген бар ғой.
Бұрынғының жолымен ән бастайын,- дей келе сахнаға МАД тобының оқушысы Русланқызы Балғынды шақырамыз.

Ән:

**1 - жүргізуші:**

Музыка - ырғақ, нәзік әуен, асқақ үн.
Музыка - өзен, дала, аспан үн.
Ғұмыры жоқ ырғақтардан басқаның!
Кәне, әншілер, бас әуенге, қос әнге,
Шырқат биік тіршіліктің дастанын.- деп жеткізеді ақын апамыз Фариза Оңғарсынова музыка өнеріне деген махаббатын. Сонымен МАД тобы оқушысы Жамбыл Елханды қарсы алыңыздар.

Ән:
**1 - жүргізуші:** Қол соғып қошеметпен қарсы алыңыздар.
**2 - жүргізуші:**

Өнерпаздар жарысып сан - саналы,
Жиын десе, той десе жан салады.
Бүгінгі ән байқауы сайысында,
Әуелеген әсем ән жолданады - сахнада 2 «А» сынып оқушысы шақырамыз.

Ән:
**1 - жүргізуші:**

Ажары атқан таңдай ару жастың,
Қасы бар қанатындай қарлығаштың.
Жанары жан біткенді елтіп өскен,
Шапалақ өнеріне әнші жастың - дей келе 2 «Б» сынып оқушысы қарсы алайық.

Ән:
**2 - жүргізуші:**

Қыз сұлу көрінеді өрнегімен,
Тізілтіп сөз маржанын тергенімен.
Жезтаңдай, бұлбұл даусын әнге қосса,
Әнші сұлу көрінер әніменен - деп ақын ағаларымыз жырлағандай келесі талапкеріміз 3 «Б» сынып оқушысы Жақыпбекқызы Анельді ортаға шақырамыз.

Ән:
**1 - жүргізуші:** Сөз кезегін қазылар алқасына берелік.
**2 - жүргізуші:** Келесі кездескенше аман-сау болыңыздар,баршаңызға көп рахмет!!!